# El Restaurant

Orientacions per a l'Educació Financera

“La majoria d’infants només coneixen el fet de gastar”, Lori Mackey, fundadora de Prosperity4Kids

Desafortunadament, la majoria dels nostres nens i nenes són, financerament parlant, analfabets. Són molt poques les ocasions que a casa o a l’aula es tracta aquest tema. Ni tan sols a l’àrea de matemàtiques.

L’educació financera pot ajudar a fer adquirir un hàbits que perduraran al llarg de tota la vida.

Amb els escenaris del “El viatge” i “El restaurant” intentem transmetre valors com la importància de l’estalvi i també ensenyar a portar una bona comptabilitat o organització financera; en definitiva, a afavorir que l’infant sigui un membre actiu en l’administració econòmica dins la família o en una suposada empresa dins de l'aula.

Per això us proposem la possibilitat d’escenificar algunes de les activitats a l’aula.

A educació infantil els alumnes estan acostumats a portar productes de casa per muntar “una botiga”: brics i caixes buides decoren els racons de l’aula simulant una botiga.

Els alumnes més grans poden organitzar-se en grups per muntar la seva pròpia empresa. Es pot fer aquesta activitat una tarda a la setmana per tal que aprenguin a desenvoluparar moltes de les estratègies bàsiques. O per què no muntar el restaurant per racons i que un grup per setmana escenifiqui una situació d’aprenentatge com la dels escenaris que han treballat a l’ordinador?

Com que l’ús de les activitats dels diferents escenaris no ha d’acabar a l’ordinador, deixem, doncs, que els alumnes inventin escenificant “els problemes” i aportin les solucions tot explicant com ho han fet; de ben segur ens serà una bona eina d’avaluació.

Objectius de l'educació financiera
(Font: http://www.federalreserveeducation.org/teachers/)

- Fomentar valors
  - Ser honestos
  - Tornar el “canvi" quan ens fan un encàrrec
  - Pagar els articles que comprem en una botiga
- Ser responsables
  - Donar explicacions a l’infant de per què li donem diners perquè els administri
  - Tenir cura de les joguines que li deixen
- Donar les gràcies
  - Pagar els deutes el dia en què s’ha compromès a fer-ho
  - Tornar al seu propietari els diners i objectes que li han deixat en préstec
- Ser generosos
  - Compartir les joguines amb els amics
  - Compartir amb la família els diners
- Desenvolupar actituds emprenedores
  - Trobar aprenentatges en els errors que comet
  - Mostrar curiositat davant situacions desconegudes
  - Generar idees sobre com obtenir diners de manera
    adequada
- Desenvolupar actituds de prosperitat
  - Agrair el que ens regalen
  - Tenir cura de les joguines
  - Utilitzar el que es té i gaudir-ne
  - No comparar-se amb altres
- Promoure comportaments econòmics
  - Trobar formes adequades de guanyar diners
  - Comprendre que hi ha moltes maneres d'obtenir diners
  - Valorar les diferents formes que fan servir les persones per guanyar diners
- Administrar adequadament els diners
  · Estalviar un percentatge de qualsevol ingrés.que es rep
  · Definir abans d’anar a comprar què es necessita i què es vol comprar
- Afavorir coneixements econòmics
  - Desenvolupar coneixements procedimentals
  - Saber omplir un xec.
  - Saber com obrir un compte d'estalvis
- Aprendre coneixements teòrics
  - Conèixer les diferències entre bitllets de diferent denominació
- Desenvolupar coneixements condicionals
  - Identificar quan i a qui prestar i quan i a qui no prestar diners
- Desenvolupar processos de pensament financer
  - Llegir un paràgraf d'un tema econòmic i poder explicar-lo amb les paraules pròpies
- Desenvolupar el pensament lògic
  - Analitzar una conseqüència que pot tenir l'aplicació d'una llei financera
- Desenvolupar el pensament estratègic
  - Triar, d’entre diverses alternatives d'estalvi, quina li produeix un interès més alt
- Desenvolupar el pensament creatiu
  - Buscar alternatives per reduir la pobresa

La web 2.0 també ens aporta eines per administrar les nostres finances

Eines que permeten administrar de forma senzilla els ingressos i les despeses familiars:

- Administrar finances personals per internet
  http://wwwhatsnew.com/2007/07/27/budgetpulse-administrar-finanzas-personales-por-internet/

- Eina per la gestió de despeses
  http://www.smoneybox.com/es

- Un banc virtual per ajudar a l’educació financera infantil
  http://wwwhatsnew.com/2010/03/26/famzoo-un-banco-virtual-para-ayudar-en-la-educacion-de-tus-hijos/
- Rhino accounting – Comptabilitat integrada en Google Apps
  http://wwwhatsnew.com/2010/03/18/rhino-accounting-contabilidad-integrada-en-google-apps/
- Xarxa en llengua anglesa per a l’educació
  http://www.childrensfinancialnetwork.com/

Envieu-nos les vostres experiències a: info@ersilia.org